H&M.UNIQLO.ZARA
ถ้าถามว่าร้านเสื้อผ้าไหนน่าจะขายดีสุด คำตอบของทุกคนคงหนีไม่พ้น 3 แบรนด์อย่าง H&M UNIQLO และ ZARA แล้วทุกคนเคยสงสัยไหมว่า 3 แบรนด์นี้ ใครมีรายได้เยอะกว่ากัน?
7 ก.ย. 2560

ถ้าถามว่าร้านเสื้อผ้าไหนน่าจะขายดีสุด
คำตอบของทุกคนคงหนีไม่พ้น 3 แบรนด์อย่าง H&M, UNIQLO และ ZARA
แล้วทุกคนเคยสงสัยไหมว่า 3 แบรนด์นี้ ใครมีรายได้เยอะกว่ากัน?
H&M
มีแบรนด์ในเครือ 6 แบรนด์ได้แก่ H&M, & Other Stories, COS, MONKL, WEEKDAY, CHEAP MONDAY
ZARA (Inditex)
มีแบรนด์ในเครือ 8 แบรนด์ได้แก่ ZARA, Pull&Bear, Mussimo Dutti, Bershka, Stardivarius, OYSHO, ZARA Home, และ Uterqüe
UNIQLO
มีแบรนด์ในเครือ 2 แบรนด์ได้แก่ Uniqlo และ GU
จำนวนสาขาทั่วโลก
H&M มี 4,351 สาขา
ZARA มี 7,292 สาขา
UNIQLO มี 3,160 สาขา
จำนวนสาขา ZARA ชนะ
รายได้ และกำไร
H&M มีรายได้ 800,000 ล้านบาท กำไร 78,000 ล้านบาท
ZARA มีรายได้อยู่ที่ 920,000 ล้านบาท กำไร 125,000 ล้านบาท
UNIQLO มีรายได้อยู่ที่ 575,000 ล้านบาท กำไร 16,000 ล้านบาท
รายได้ และกำไร ZARA ชนะ
รายได้ต่อสาขา
H&M รายได้ต่อสาขา 184 ล้านบาท และมีกำไรต่อสาขา 18 ล้านบาท
ZARA รายได้ต่อสาขา 126 ล้านบาท และมีกำไรต่อสาขา 17 ล้านบาท
UNIQLO รายได้ต่อสาขา 182 ล้านบาท และมีกำไรต่อสาขา 5 ล้านบาท
รายได้ต่อสาขา H&M ชนะ
จะเห็นได้ว่าแม้ H&M จะเป็นอันดับ 1 ในแง่ของรายได้และกำไรต่อสาขา แต่ถ้าดูรายได้โดยรวม H&M ยังตามหลัง ZARA อยู่พอสมควร เหตุผลหลักๆคงเป็นเพราะ ZARA มีจำนวนสาขามากกว่า
ดังนั้นเราคงต้องยอมรับว่าสำหรับ ณ ตอนนี้ ZARA นั้นยังคงเป็นอันดับ 1 ในวงการนี้ตามมาด้วย H&M รั้งท้ายด้วย UNIQLO
ที่น่าสนใจคือ ทั้ง 3 ผู้นำนี้กลับมีกลยุทธ์ที่แตกต่างกันอย่างสิ้นเชิง
ZARA เน้นนำเทรนด์แฟชั่นดังมาผลิตในแบบตัวเองและออกขายอย่างรวดเร็ว เพราะมีทีมออกแบบและโรงงานผลิตเป็นของตัวเองซึ่งเรียกความสนใจจากลูกค้าได้อยู่ตลอด
H&M ใช้กลยุทธ์เน้นการขายสินค้าหลากหลายประเภทครอบคลุมทุกเพศทุกวัย ในราคาที่ต่ำกว่าคู่แข่งเพราะH&M ไม่ได้มีโรงงานผลิตเป็นของตัวเองแต่เป็นการจ้างโรงงานแถบๆอาเซียนในการผลิตจึงมีต้นทุนที่ถูกกว่า อีกทั้งใช้กลยุทธ์ร่วมมือกับดีไซน์เนอร์ชื่อดัง ในการออกแบบคอลเลคชั่นพิเศษ
UNIQLO จะไม่ผลิตเสื้อผ้าแฟชั่นที่เกาะกระแสตามเทรนด์ แต่ เน้นเสื้อผ้าที่มีความเรียบง่าย และให้เป็นส่วนหนึ่งของชีวิตประจำวัน ที่สำคัญคือเน้นเรื่องมาตรฐานการผลิตแบบญี่ปุ่น ไม่ว่าจะเป็นคุณภาพของวัตถุดิบในการผลิต หรือเทคโนโลยี เน้นราคาที่สมเหตุสมผล คุ้มค่าแก่ลูกค้า
สรุป ทั้ง 3 แบรนด์นี้ต่างก็เป็นแบรนด์ที่ประสบความสำเร็จระดับโลกทั้งนั้น แม้จะมีกลยุทธ์ที่แตกต่างกัน
เรื่องนี้สอนให้เรารู้ว่า การที่เราจะไปถึงเส้นชัยนั้นไม่จำเป็นต้องไปทางเดียวกันก็ได้..